3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

บริษัทผลิตและจำหน่ายกระเบื้องหลังคา อันได้แก่ กระเบื้องไฟเบอร์ซีเมนต์ และกระเบื้องคอนกรีต
รวมทั้งผลิตภัณฑ์ไม้ฝา ซึ่งในปี 2548 บริษัทเริ่มทำการผลิตกระเบื้องซีเมนต์ประเภทไม่มีใยหิน
(Non-Asbestos) ออกสู่ตลาดเพื่อเป็นทางเลือกใหม่ให้แก่ผู้บริโภค
นอกจากนี้บริษัทยังจำหน่ายอุปกรณ์เสริมที่เกี่ยวเนื่องกับการมุงหลังคา (Accessories)
และให้บริการเกี่ยวกับการใช้งานและการติดตั้งกระเบื้องหลังคา

ปัจจุบัน บริษัทได้ดำเนินการจดทะเบียนเครื่องหมายการค้ากับกรมทรัพย์สินทางปัญญากระทรวงพาณิชย์
จำนวน 16 เครื่องหมาย ดังรายละเอียดในหัวข้อ 5.3

  1. กระเบื้องไฟเบอร์ซีเมนต์ (Fiber Cement Tile)

ปัจจุบันบริษัทมีรายได้จากการจำหน่ายกระเบื้องไฟเบอร์ซีเมนต์เป็นสัดส่วนที่สูงที่สุดของรายได้รวมจากการขายสินค้า
โดยคิดเป็นประมาณร้อยละ 67.06 ของยอดขายทั้งหมดของบริษัท ในปี 2547 และ ร้อยละ 61.70
สำหรับปี 2548 โดยกระเบื้องไฟเบอร์ซีเมนต์ เป็นผลิตภัณฑ์ที่มีการจำหน่ายในประเทศเป็นหลัก
คิดเป็นสัดส่วนถึงร้อยละ 94.78 และ 93.52
ของยอดขายกระเบื้องไฟเบอร์ซีเมนต์ระหว่างช่วงเวลาดังกล่าว

กระเบื้องไฟเบอร์ซีเมนต์ เป็นกระเบื้องที่ได้จากการใช้ปูนซีเมนต์ปอร์ตแลนด์ (Portland
Cement) ผสมกับแร่ใยหิน (Asbestos Fiber) และน้ำ กระเบื้องชนิดนี้
สามารถทนความร้อนได้สูง ตัวแผ่นกระเบื้องมีความบาง น้ำหนักเบา แต่มีความแข็งแรง
และความทนทานสูง ซึ่งเป็นคุณสมบัติที่ได้มาจากการผสมใยหินเข้าไปในกระเบื้อง

นอกจากนี้ กระเบื้องไฟเบอร์ซีเมนต์ยังมีราคาที่ค่อนข้างถูก
และอายุการใช้งานที่ยาวนานโดยเฉลี่ยมากกว่า 10 ปี
ประกอบกับการที่โครงสร้างบ้านของคนไทยในอดีตส่วนใหญ่ทำจากวัสดุประเภทไม้
จึงเหมาะกับหลังคาที่มีน้ำหนักเบา อีกทั้งวิธีการมุงกระเบื้องไฟเบอร์ซีเมนต์ก็ไม่มีความยุ่งยากซับซ้อน
ทำให้กระเบื้องชนิดนี้เป็นที่นิยมใช้กันแพร่หลายมากที่สุดในหมู่คนไทยมายาวนานกว่า 40 ปี
อย่างไรก็ดี
ความนิยมในกระเบื้องหลังคาประเภทนี้เริ่มถูกทดแทนโดยกระเบื้องคอนกรีตในกลุ่มลูกค้าผู้บริโภคมากขึ้น

  2. กระเบื้องคอนกรีต (Concrete Tile)

กระเบื้องคอนกรีตเป็นผลิตภัณฑ์หลักลำดับที่สองของบริษัท
โดยรายได้จากการจำหน่ายกระเบื้องคอนกรีต คิดเป็นสัดส่วนประมาณร้อยละ 22.21
ของยอดขายทั้งหมดของบริษัทในปี 2547 และ ร้อยละ 22.53 สำหรับปี 2548
และเช่นเดียวกับกระเบื้องไฟเบอร์ซีเมนต์
กระเบื้องคอนกรีตเป็นผลิตภัณฑ์ที่มีการจำหน่ายในประเทศเป็นหลัก คิดเป็นสัดส่วนกว่าร้อยละ 97.58
และ ร้อยละ 96.19 ของยอดขายกระเบื้องคอนกรีตระหว่างช่วงเวลาดังกล่าว

วัตถุดิบที่ใช้เป็นส่วนผสมของกระเบื้องคอนกรีต
ไม่แตกต่างจากของกระเบื้องไฟเบอร์ซีเมนต์เท่าใดนัก กล่าวคือ ประกอบด้วย ปูนซีเมนต์ปอร์ตแลนด์
ทรายหยาบ และสีฝุ่น ผิดกันแต่เพียงว่าไม่ต้องใช้ใยหิน หรือใยสังเคราะห์ชนิดใดๆ
มาเป็นส่วนประกอบ โดยทั่วไป
กระเบื้องคอนกรีตจะมีความหนาและหนักกว่ากระเบื้องไฟเบอร์ซีเมนต์
โครงสร้างของบ้านที่ใช้กระเบื้องคอนกรีตจึงจำเป็นต้องแข็งแรงกว่า
วิธีการมุงหลังคาต้องการความชำนาญที่สูงกว่า อย่างไรก็ดี
ด้วยความสวยงามที่เหนือกว่ากระเบื้องไฟเบอร์ซีเมนต์
กระเบื้องคอนกรีตจึงเป็นกระเบื้องที่ได้รับความนิยมมากขึ้นเรื่อยๆ
โดยเฉพาะสำหรับบ้านในโครงการบ้านจัดสรรต่างๆ

กระเบื้องคอนกรีตที่บริษัทผลิตและจำหน่าย สามารถแบ่งออกได้เป็น 2 ประเภทหลัก ดังนี้

  1) กระเบื้อง CT เพชร หรือกระเบื้องรุ่น Gran Onda

  2) กระเบื้องคอนกรีตแบบเรียบ รุ่น อดามัส (Adamas)

  3. ไม้ฝา (Siding Board)

ไม้ฝา หรือ ไม้สังเคราะห์เป็นวัสดุก่อสร้างที่ผลิตจากปูนซีเมนต์ปอร์ตแลนด์ เยื่อกระดาษ
และส่วนผสมอื่นประเภทเดียวกับกระเบื้องไฟเบอร์ซีเมนต์ จึงมีอายุการใช้งานที่ยาวนาน
ไม่มีปัญหาการผุพังหรือปลวกกัดกินเหมือนไม้จริง
แต่มีลวดลายและความยืดหยุ่นสูงคล้ายกับไม้ธรรมชาติ
ไม้ฝาเพิ่งเริ่มเป็นที่แพร่หลายในประเทศไทยมาเพียงไม่กี่ปี
โดยถูกนำไปใช้แทนวัสดุประเภทไม้ธรรมชาติที่นับวันจะหายากและมีราคาแพงขึ้น
นอกจากไม้ฝาจะถูกนำไปทดแทนไม้ทำฝาผนังแล้วยังสามารถนำไปใช้ประโยชน์ด้านอื่น เช่น
ทำเป็นฝ้าเพดาน ไม้ระแนงและไม้เชิงชาย รวมทั้งการทำไม้พื้น เป็นต้น

รายได้จากการจำหน่ายไม้ฝาคิดเป็นสัดส่วนทั้งหมดประมาณร้อยละ 9.69
ของยอดขายทั้งหมดของบริษัท ในปี 2547 และ ร้อยละ 13.27 สำหรับปี 2548
โดยเป็นการขายในประเทศทั้งจำนวน

4. กลุ่มสินค้าเจียระไน (Jearanai Product)

กลุ่มสินค้าเจียระไนเป็นกลุ่มผลิตภัณฑ์ใหม่ของบริษัทซึ่งออกวางตลาดในไตรมาสที่ 4 ปี 2548
เป็นสินค้าที่ผลิตจากปูนซีเมนต์ปอร์ตแลนด์ เยื่อกระดาษ ใยสังเคราะห์
และส่วนผสมอื่นประเภทเดียวกับกระเบื้องไฟเบอร์ซีเมนต์ แต่ไม่มีส่วนผสมของใยหิน
โดยสินค้าหลักในกลุ่มนี้ประกอบด้วย

-   กระเบื้องเจียระไน (Jearanai Tile)

-   แผ่นผนังเจียระไน (Jearanai Board)

-   ไม้ระแนงและไม้เชิงชายเจียระไน (Laths & Eaves)

รายได้จากการจำหน่ายสินค้าเจียระไนในปี 2548 คิดเป็นสัดส่วนทั้งหมดประมาณร้อยละ 0.45
ของยอดขายทั้งหมดของบริษัท

ผลิตภัณฑ์อื่นๆ: นอกจากผลิตภัณฑ์ดังที่ได้กล่าวข้างต้นแล้ว
บริษัทยังเป็นผู้จำหน่ายอุปกรณ์ประกอบหลายชนิด เช่น แผ่นสะท้อนความร้อน แปกัลวาไนซ์ป้องกันสนิม
รางน้ำฝน อุปกรณ์ยึดกระเบื้อง เช่น ตะปูเกลียว ขอยึดเชิงชาย ขอยึดกระเบื้อง เป็นต้น
อุปกรณ์ยึดครอบแบบ Dry Fix System แผ่นกันนก ซิลิโคน สีทาปูนทราย

รายได้จากการจำหน่ายผลิตภัณฑ์อื่นๆ คิดเป็นสัดส่วนทั้งหมดประมาณร้อยละ 1.05
ของยอดขายทั้งหมดของบริษัท ในปี 2547 และ ร้อยละ 2.04 สำหรับปี 2548
โดยส่วนใหญ่เป็นการขายในประเทศ

ผลิตภัณฑ์กระเบื้องหลังคา

+--------------------------------+-------------------------------------+
| 1. กระเบื้องไฟเบอร์ซีเมนต์ (Fiber   |                                     |
| Cement Tile)                   |                                     |
+--------------------------------+-------------------------------------+
| กระเบื้องลอนคู่ (Roman Tile)       | []                                  |
+--------------------------------+-------------------------------------+
| กระเบื้องลอนเล็ก (Small Corrugate | []                                  |
| Tile                           |                                     |
+--------------------------------+-------------------------------------+
| กระเบื้องแผ่นเรียบ (Flat Sheet)    | []                                  |
+--------------------------------+-------------------------------------+
| กระเบื้องบานเกล็ด (Louver Sheet)  | []                                  |
+--------------------------------+-------------------------------------+
| ครอบ (Hand Mould)              | []                                  |
+--------------------------------+-------------------------------------+
| 2. กระเบื้องคอนกรีต (Concrete     |                                     |
| Tile)                          |                                     |
+--------------------------------+-------------------------------------+
| กระเบื้องคอนกรีต (Contrete Tile)  | []                                  |
+--------------------------------+-------------------------------------+
| ครอบคอนกรีต (Concrete Fitting)  | []                                  |
+--------------------------------+-------------------------------------+
| กระเบื้องคอนกรีตแบบเรียบ (Adamas)  | []                                  |
+--------------------------------+-------------------------------------+
| 3. ไม้ฝา (Siding Board)         |                                     |
+--------------------------------+-------------------------------------+
| ไม้ฝา (Siding Board)            | []                                  |
+--------------------------------+-------------------------------------+
| 4. ส                           |                                     |
| ินค้าเจียระไน (Jearanai Product)  |                                     |
+--------------------------------+-------------------------------------+
| กระเบื้องเจียระไน (Shingle roof   | []                                  |
| tile)                          |                                     |
+--------------------------------+-------------------------------------+
| แผ่นผนังเจียระไน (Jearanai Board) | []                                  |
+--------------------------------+-------------------------------------+
| ไม้ระแนง,ไม้เชิงชายเจียระไน (Laths | []                                  |
| & Eaves)                       |                                     |
+--------------------------------+-------------------------------------+

3.2 การตลาดและภาวะการแข่งขัน

3.2.1 ภาวะอุตสาหกรรมและการแข่งขัน

ปัจจุบันภาวะอุตสาหกรรมกระเบื้องหลังคาและไม้ฝาขึ้นอยู่กับความต้องการสร้างบ้านและซื้อบ้านของประชากรในประเทศเป็นหลัก
ดังนั้น ภาวะทางเศรษฐกิจ และอัตราดอกเบี้ย ซึ่งเป็นปัจจัยที่มีอิทธิพลต่อกำลังซื้อของคนในประเทศ
จึงล้วนเป็นปัจจัยที่จะส่งผลกระทบต่อการเติบโตของอุตสาหกรรมกระเบื้องหลังคา

  (ก) ผู้ประกอบการในอุตสาหกรรม

ปัจจุบันอุตสาหกรรมกระเบื้องหลังคาและไม้ฝามีผู้ผลิตกระเบื้องรายใหญ่เพียงไม่กี่ราย
โดยผู้ผลิตส่วนใหญ่จะผลิตสินค้าหลายตรายี่ห้อ เพื่อให้สามารถกำหนดตำแหน่งทางการตลาด (Brand
Positioning) และกลยุทธ์ในการแข่งขันให้แตกต่างกันในแต่ละยี่ห้อ
ทั้งนี้บริษัทเป็นหนึ่งในผู้ผลิตกระเบื้องหลังคารายใหญ่ของประเทศไทย
เนื่องจากบริษัทมีการบริหารจัดการที่ดีในด้านการผลิตและด้านการตลาด
ทำให้ผลิตภัณฑ์ของบริษัทมีคุณภาพได้มาตรฐานเป็นที่ยอมรับและแข่งขันกับคู่แข่งในตลาดรายอื่นได้

ผู้ผลิตกระเบื้องหลังคาและไม้ฝารายใหญ่ในปัจจุบันมีเครื่องหมายการค้าและกำลังการผลิต ดังนี้

เครื่องหมายการค้า

+------------------------+---------------+---------------+-----------+
|                        | เ             |               |           |
|                        | ครื่องหมายการต้า |               |           |
+------------------------+---------------+---------------+-----------+
| ผู้ผลิต                   | กระเบ         | กระเบื้องคอนกรีต | ไม้ฝา      |
|                        | ื้องไฟเบอร์ซีเมนต์ |               |           |
+------------------------+---------------+---------------+-----------+
| บริษัท กระเบื้องกระดาษไทย  | ช้าง, เสือ, ร่ม, | ซีแพคโมเนีย,    | ช้าง       |
| จำกัด                   | พระอาทิตย์,     | นิวสไตล์,       |           |
|                        | พรีม่า          | เพรสทีส        | ต้นไม้      |
| บริษัท กระเบื้องหลังคาซีแพค  |               |               |           |
| จำกัด                   | ต้นไม้          |               |           |
|                        |               |               |           |
| บริษัท กระเบื้องทิพย์ จำกัด   |               |               |           |
|                        |               |               |           |
| (บริษัทในกลุ่มปูนซิเมนต์ไทยฯ) |               |               |           |
+------------------------+---------------+---------------+-----------+
| บริษัท มหพันธ์ไฟเบอร์ซีเมนต์  | ห้าห่วง ขวานคู่   | แม็กม่า         | เฌอร่า     |
| จำกัด (มหาชน)           |               |               |           |
|                        |               |               |           |
| บริษัท มหพันธ์ไฟเบอร์คอนกรีต |               |               |           |
| จำกัด (มหาชน)           |               |               |           |
|                        |               |               |           |
| (บริษัทในกลุ่มมหพันธ์ฯ)      |               |               |           |
+------------------------+---------------+---------------+-----------+
| บริษัท                   | เพชร, หลังคา   | ซีที เพชร,      | เพชร      |
| กระเบื้องหลังคาตราเพชร    |               | อดามัส         |           |
| จำกัด (มหาชน)           |               |               |           |
+------------------------+---------------+---------------+-----------+
| บริษัท กฤษณ์ไฟเบอร์ซีเมนต์   | จิงโจ้, ผึ้ง, หมี  | สแกนเดีย       | ลูกโลก     |
| จำกัด                   |               |               |           |
|                        | ลูกโลก         |               |           |
| บริษัท กระเบื้องโอฬาร จำกัด |               |               |           |
|                        |               |               |           |
| บริษัท กรุงเทพซีเมนต์ จำกัด  |               |               |           |
|                        |               |               |           |
| (บริษัทในกลุ่มกฤษณ์ฯ)       |               |               |           |
+------------------------+---------------+---------------+-----------+
| บริษัท                   |               | เอ็กเซ็ลลา      |           |
| กระเบื้องหลังคาเซรามิคไทย  |               |               |           |
| จำกัด                   |               |               |           |
+------------------------+---------------+---------------+-----------+
| บริษัท ศรีกรุงธนบุรี จำกัด    |               | วีคอน          |           |
+------------------------+---------------+---------------+-----------+
| บริษัท คอนวูด จำกัด        |               |               | คอนวูด     |
|                        |               |               |           |
| (บริษ                   |               |               |           |
| ัทในกลุ่มปูนซิเมนต์นครหลวงฯ) |               |               |           |
+------------------------+---------------+---------------+-----------+

ที่มา: แผนแม่บทอุตสาหกรรมหลังคา สภาอุตสาหกรรมแห่งประเทศไทย

กำลังการผลิตและสัดส่วนการผลิต แยกตามประเภทสินค้าใน ปี 2548 รายละเอียดดังนี้

  ----------------------- -------------------- --------- --------------- --------- ------- --------
  ผู้ผลิต                    กำลังการผลิต                                                       

                          กระเบื้องไฟเบอร์ซีเมนต์             กระเบื้องคอนกรีต             ไม้ฝา    

                          พันตัน / ปี             สัดส่วน %   ล้านแผ่น / ปี      สัดส่วน %   พันตัน /  สัดส่วน %
                                                                                   ปี       

  1. กลุ่มปูนซิเมนต์ไทย        1,658                62.7%     105             41.6%     36      18.2%

  2. กลุ่มมหพันธ์             432                  16.3%     45              17.8%     96      48.2%

  3. กระเบื้องหลังคาตราเพชร  253                  9.6%      40              15.9%     35      17.6%

  4. กลุ่มกฤษณ์              300                  11.4%     18              7.1%      16      8.0%

  5.                      0                    0.0%      9               3.7%      0       0.0%
  กระเบื้องหลังคาเซรามิคไทย                                                                    

  6. ศรีกรุงธนบุรี            0                    0.00%     35              13.9%     0       0.0%

  7. คอนวูด                0                    0.00%     0               0.00%     16      8.0%

  รวม                     2,643                100.0%    252             100.0%    199     100.0%
  ----------------------- -------------------- --------- --------------- --------- ------- --------

ที่มา: แผนแม่บทอุตสาหกรรมหลังคา สภาอุตสาหกรรมแห่งประเทศไทย

(ข) ภาวะการแข่งขันของตลาดในประเทศ

จากการที่อัตราการใช้กำลังการผลิตในอุตสาหกรรมกระเบื้องหลังคามีค่าแตกต่างกัน
แต่ผลิตภัณฑ์ของผู้ผลิตแต่ละรายเองก็ไม่มีความแตกต่างกันมากนัก
การแข่งขันในอุตสาหกรรมกระเบื้องหลังคาจึงค่อนข้างรุนแรง
โดยเป็นการแข่งขันทั้งทางด้านราคาและมีการเพิ่มมูลค่าในเชิงสีสัน รูปแบบ อุปกรณ์เสริม
บริการหลังการขาย เป็นหลัก

อุตสาหกรรมกระเบื้องหลังคามีขั้นตอนการผลิตที่ไม่ซับซ้อนซึ่งถือเป็นกลุ่มอุตสาหกรรมที่ใช้เทคโนโลยีค่อนข้างต่ำ
(Low Technology) แต่ใช้เงินลงทุนสูง (Capital Intensive)
ผู้ผลิตจึงจำเป็นต้องเน้นการแข่งขันในด้านการตลาด มากกว่าการแข่งขันด้านการพัฒนาเทคโนโลยี
เพื่อให้ยอดขายคงอยู่ในระดับที่สูงส่งผลให้สามารถผลิตสินค้าได้ในปริมาณมากและก่อให้เกิดการประหยัดต่อขนาดการผลิต
(Economies of scale) ซึ่งทำให้ต้นทุนการผลิตต่อหน่วยผลิตอยู่ในระดับต่ำ

ทั้งนี้ในแต่ละสายผลิตภัณฑ์ของกระเบื้องหลังคาเองก็มีภาวะการแข่งขันที่ต่างกัน
โดยในส่วนของกระเบื้องไฟเบอร์ซีเมนต์นั้น ในปี 2548 ภาวะตลาดเริ่มเข้าสู่ในสภาวะที่อิ่มตัว
จะเห็นได้จากการขยายตัวที่อยู่ในระดับต่ำ
แต่ก็ยังคงเป็นตลาดหลักต่อไปอีกระยะหนึ่งสำหรับผู้ผลิตรายใหญ่ทุกราย
เนื่องจากปริมาณความต้องการของกระเบื้องไฟเบอร์ซีเมนต์ยังอยู่ในระดับพอเพียงต่อการผลิตในปริมาณมากจนเกิดการประหยัดต่อขนาดการผลิต
(Economies of scale) อย่างไรก็ตามการที่ภาวะของตลาดที่อิ่มตัวดังกล่าว
ส่งผลให้ผู้ผลิตต่างมุ่งที่จะป้อนตลาดของตนเองเป็นหลัก
ทำให้เกิดภาวะการรวมกลุ่มเพื่อที่จะมีการปรับราคาจำหน่าย
โดยเฉพาะในส่วนของราคาสินค้ากระเบื้องสีธรรมชาติ
ซึ่งส่งผลให้มูลค่าของตลาดมีการขยายตัวมากขึ้น

การแข่งขันในตลาดกระเบื้องคอนกรีตพบว่า
แม้ปัจจัยทางด้านการขยายตัวของภาคอสังหาริมทรัพย์ที่ยังคงมีการขยายตัวต่อเนื่องในปี 2548
แต่การขยายตัวดังกล่าวอยู่ในอัตราที่ลดลง
อย่างไรก็ตามกระแสการยอมรับในสินค้าประเภทนี้เริ่มที่มีการขยายตัวในตลาดกลาง
ซึ่งเดิมใช้สินค้าไฟเบอร์ซีเมนต์อยู่ ทำให้ขนาดของตลาดยังคงรักษาอัตราการเติบโตได้
การเพิ่มกำลังการผลิตเพื่อเกิดการประหยัดต่อขนาดการผลิต (Economies of scale) จึงเกิดขึ้น
และส่งผลให้มีการแข่งขันด้านราคาจำหน่ายที่มากขึ้น

ผลิตภัณฑ์ไม้ฝา
เนื่องจากการยอมรับในการใช้งานของผลิตภัณฑ์ที่เริ่มที่จะมีการผลิตเพื่อตอบสนองความต้องการที่หลากหลายตามการใช้งานมากขึ้น
ส่งผลให้ตลาดในปี 2548 ยังมีการขยายตัวที่สูงด้านการผลิตเริ่มที่เข้าสู่ระบบ Mass Product
มากขึ้น ซึ่งจะส่งผลต่อการแข่งขันด้านราคา แต่ในด้านความหลากหลายของผลิตภัณฑ์
จะเป็นจุดที่สร้างความได้เปรียบทางการแข่งขัน

ดัชนีไม้ และผลิตภัณฑ์จากไม้

  -----------------------------------------------------------------------
  []

  -----------------------------------------------------------------------

ที่มา : กองดัชนีเศรษฐกิจการค้า กรมเศรษฐกิจการพาณิชย์

รวบรวมโดย : ส่วนข้อมูลที่อยู่อาศัย ฝ่ายวิชาการและศูนย์ข้อมูลที่อยู่อาศัย
ธนาคารอาคารสงเคราะห์

ในแง่ของส่วนแบ่งทางการตลาดแล้ว หากพิจารณาจากยอดขายของผู้ประกอบการรายหลัก
บริษัทอยู่ในกลุ่มของผู้ผลิตกระเบื้องหลังคาและไม้ฝารายใหญ่ 5 รายแรกในประเทศไทย
ซึ่งมีส่วนแบ่งการตลาดในปี 2547 รวมกันกว่าร้อยละ 95
ของมูลค่าตลาดกระเบื้องในประเทศทั้งหมด โดยบริษัทมีส่วนแบ่งตลาดประมาณร้อยละ 12.16

+------------------------------+-------------------+-------------------+
| ผู้ประกอบการ                   | ยอดขาย ปี2547      | สัดส่วนยอดขาย       |
|                              |                   |                   |
|                              | (ล้านบาท)          |                   |
+------------------------------+-------------------+-------------------+
| 1. กลุ่มปูนซิเมนต์ไทย             | 8,769.29          | 52.79%            |
+------------------------------+-------------------+-------------------+
| 2. กลุ่มมหพันธ์                  | 3,231.80          | 19.45%            |
+------------------------------+-------------------+-------------------+
| 3. กระเบื้องตราเพชร            | 2,020.79          | 12.16%            |
+------------------------------+-------------------+-------------------+
| 4. กลุ่มกฤษณ์                   | 1,365.38          | 8.22%             |
+------------------------------+-------------------+-------------------+
| 5. กระเบื้องหลังคาเซรามิคไทย     | 508.29            | 3.06%             |
+------------------------------+-------------------+-------------------+
| 6. ศรีกรุงธนบุรี                 | 334.14            | 2.01%             |
+------------------------------+-------------------+-------------------+
| 7. คอนวูด                     | 383.60            | 2.31%             |
+------------------------------+-------------------+-------------------+
| รวม                          | 16,613.29         | 100.00%           |
+------------------------------+-------------------+-------------------+

ที่มา: กรมพัฒนาธุรกิจการค้า กระทรวงพาณิชย์

อนึ่ง หากเปรียบเทียบมูลค่านำเข้าของกระเบื้องหลังคา ซึ่งได้แก่
กระเบื้องไฟเบอร์ซีเมนต์และกระเบื้องคอนกรีตจากต่างประเทศมีสัดส่วนที่น้อยมากเมื่อเทียบกับมูลค่าตลาดในประเทศ
ดังรายละเอียดในตาราง ดังนั้น
ภาวะการแข่งขันของตลาดจึงเป็นการแข่งขันระหว่างผู้ประกอบการในประเทศเป็นหลัก

มูลค่าการนำเข้ากระเบื้องมุงหลังคาจากต่างประเทศ

  -------------------- ----------------- ----------------- -----------------
                       ปี 2546            ปี 2547            ปี 2548

  กระเบื้องไฟเบอร์ซีเมนต์                                       

  มูลค่านำเข้า (ล้านบาท)   0.00              0.00              0.00

  อัตราการขยายตัว        0.00%             0.00%             0.00%

  กระเบื้องคอนกรีต                                            

  มูลค่านำเข้า (ล้านบาท)   13.65             16.62             15.12

  อัตราการขยายตัว        1,151.04%         21.78%            -9.03%

  รวมมูลค่านำเข้า         13.65             16.62             15.12
  (ล้านบาท)                                                 

  อัตราการขยายตัว        1,151.04%         21.79%            -9.03%
  -------------------- ----------------- ----------------- -----------------

ที่มา: กรมศุลกากร

(ค) ภาวะการแข่งขันในตลาดต่างประเทศ

ที่ผ่านมาการส่งออกกระเบื้องหลังคาของไทยไปยังตลาดต่างประเทศโดยรวมมีมูลค่าค่อนข้างต่ำ
โดยในปี 2548 การส่งออกกระเบื้องหลังคาคิดเป็นมูลค่าเพียง 424.39 ล้านบาท ทั้งนี้
เนื่องจากกระเบื้องหลังคาเป็นสินค้าที่แตกเสียหายง่ายและค่าขนส่งสูงเมื่อเทียบกับมูลค่าสินค้า
จึงมีข้อจำกัดในด้านการขนส่งสินค้าในระยะทางไกล
ทำให้การส่งออกกระเบื้องหลังคาจำกัดอยู่ในบริเวณประเทศเพื่อนบ้านเป็นหลัก

กระเบื้องหลังคาที่ประเทศไทยส่งออกส่วนใหญ่เป็นกระเบื้องไฟเบอร์ซีเมนต์
โดยคิดเป็นสัดส่วนการส่งออกสูงถึงร้อยละ 72.73 ของมูลค่าส่งออกกระเบื้องหลังคารวมในปี 2548
เนื่องด้วยเป็นผลิตภัณฑ์ที่มีราคาต่ำ น้ำหนักเบา
และมีคุณสมบัติเฉพาะของใยหินในการทนต่อแสงแดดและความร้อน
อย่างไรก็ตามการส่งออกกระเบื้องคอนกรีตเริ่มมีแนวโน้มปรับตัวสูงขึ้นอย่างต่อเนื่อง
โดยมูลค่าส่งออกกระเบื้องคอนกรีตมีอัตราการขยายตัวเฉลี่ยจากปี 2546 ถึงปี 2548
ค่อนข้างสูงที่ร้อยละ 34.59 ต่อปี
ทั้งนี้เนื่องจากการที่ผู้บริโภคเริ่มหันมานิยมใช้กระเบื้องคอนกรีตมากขึ้น

มูลค่าการส่งออกกระเบื้องมุงหลังคา

+-------------------+----------------+----------------+----------------+
|                   | ปี 2546         | ปี 2547         | ปี 2548         |
+-------------------+----------------+----------------+----------------+
| ก                 |                |                |                |
| ระเบื้องไฟเบอร์ซีเมนต์ |                |                |                |
+-------------------+----------------+----------------+----------------+
| มูลค่าส่งออก         | 253.48         | 274.91         | 308.66         |
| (ล้านบาท)          |                |                |                |
+-------------------+----------------+----------------+----------------+
| อัตราการขยายตัว     | -3.99%         | 8.46%          | 12.28%         |
+-------------------+----------------+----------------+----------------+
| กระเบื้องคอนกรีต     |                |                |                |
+-------------------+----------------+----------------+----------------+
| มูลค่าส่งออก         | 63.89          | 93.46          | 115.73         |
| (ล้านบาท)          |                |                |                |
+-------------------+----------------+----------------+----------------+
| อัตราการขยายตัว     | 8.77%          | 46.28%         | 23.83%         |
+-------------------+----------------+----------------+----------------+
| รวมมูลค่าส่งออก      | 317.37         | 368.38         | 424.39         |
| (ล้านบาท)          |                |                |                |
+-------------------+----------------+----------------+----------------+
| อัตราการขยายตัว     | -1.67%         | 16.07%         | 15.20%         |
+-------------------+----------------+----------------+----------------+

ที่มา: กรมศุลกากร

การส่งออกกระเบื้องไฟเบอร์ซีเมนต์และกระเบื้องคอนกรีตโดยผู้ผลิตภายในประเทศไทย
ส่วนใหญ่เป็นการส่งออกไปยังประเทศเพื่อนบ้าน ได้แก่ ลาว กัมพูชา มาเลเซีย และพม่า โดยในปี
2548 มูลค่าการส่งออก ไปยัง 4 ประเทศดังกล่าวมีสัดส่วนสูงถึงร้อยละ 93.26
ของมูลค่าการส่งออกรวม
ทั้งนี้ตลาดประเทศเพื่อนบ้านยังมีความสำคัญต่อผู้ผลิตไทยในอนาคตเนื่องจากไม่มีปัญหาการขนส่ง
นอกจากนี้ผู้ผลิตไทยยังมีข้อได้เปรียบเนื่องจากพฤติกรรมของผู้บริโภคและตลาดก่อสร้างในประเทศเพื่อนบ้านบางประเทศ
มีความนิยมและเชื่อมั่นต่อคุณภาพของสินค้าจากประเทศไทยมากกว่าที่มาจากการผลิตภายในประเทศนั้นๆ
ดังนั้นการแข่งขันในตลาดประเทศเพื่อนบ้านจึงเป็นการแข่งขันเพื่อแย่งชิงส่วนแบ่งการตลาดในระหว่างกลุ่มผู้ผลิตรายใหญ่ของไทยด้วยกันเองเป็นหลักมากกว่าเป็นการแข่งขันทางการตลาดระหว่างผู้ผลิตไทยกับผู้ผลิตในต่างประเทศ

ประเทศคู่ค้า

  ---------------- ----------------------------- ------------- ------------------------ -------------
  ประเทศคู่ค้า        ประเทศคู่ค้ากระเบื้องไฟเบอร์ซีเมนต์                 ประเทศคู่ค้ากระเบื้องคอนกรีต   

  (ล้านบาท)         มูลค่าการส่งออก                  สัดส่วน         มูลค่าการส่งออก             สัดส่วน

  ลาว              172.91                        56.02%        30.71                    26.54%

  กัมพูชา            114.52                        37.10%        13.28                    11.47%

  มาเลเซีย          12.56                         4.07%         38.67                    33.41%

  พม่า              8.64                          2.80%         4.49                     3.88%

  อื่นๆ              0.03                          0.01%         28.58                    24.70%

  รวม              308.66                        100.00%       115.73                   100.00%
  ---------------- ----------------------------- ------------- ------------------------ -------------

ที่มา: กรมศุลกากร

สำหรับในกลุ่มประเทศแถบตะวันตก
อุปสงค์ในกระเบื้องหลังคาไฟเบอร์ซีเมนต์มีแนวโน้มลดลงอย่างต่อเนื่อง
เนื่องจากผู้บริโภคหันไปนิยมใช้กระเบื้องคอนกรีตแทน ด้วยรูปแบบที่มีความสวยงามกว่า
อีกทั้งในบางประเทศ
ผู้บริโภคมีความวิตกกังวลว่าใยหินอาจระเหิดออกมาจากเนื้อกระเบื้องเมื่อใช้งานเป็นเวลานาน
ซึ่งอาจเป็นอันตรายกับปอดและระบบทางเดินหายใจของผู้บริโภคได้
จึงทำให้ผู้บริโภคหันไปนิยมกระเบื้องที่ไม่ใช้ใยหินในกระบวนการผลิต

อนึ่ง สำหรับกลุ่มประเทศพัฒนาแล้วในเอเชีย
อุปสงค์ของกระเบื้องหลังคาไฟเบอร์ซีเมนต์ที่ใช้ใยหินเป็นส่วนผสมยังคงมีอยู่แต่มีแนวโน้มลดลงเนื่องจากผู้บริโภคหันไปนิยมกระเบื้องหลังคาคอนกรีตและกระเบื้องไฟเบอร์ซีเมนต์ที่ไม่ใช้ใยหินมากขึ้นเช่นกัน
ทั้งนี้ในอนาคตประเทศไต้หวันและญี่ปุ่นจะเป็นตลาดส่งออกเป้าหมายหลัก
สำหรับกระเบื้องไฟเบอร์ซีเมนต์ที่ไม่ใช้ใยหิน

(ง) แนวโน้มการแข่งขันในอนาคต

ในอุตสาหกรรมตลาดกระเบื้องหลังคาสำหรับผู้ผลิตในประเทศยังคงเน้นตลาดภายในประเทศเป็นสำคัญ
แม้ว่าตลาดส่งออกไปยังประเทศเพื่อนบ้านจะมีแนวโน้มเพิ่มสูงขึ้น
แต่ก็คงเป็นสัดส่วนที่น้อยเมื่อเทียบกับมูลค่าตลาดโดยรวม

ในส่วนการแข่งขันภายในประเทศ
ตลาดยังคงมีการแข่งขันอย่างรุนแรงในด้านการพัฒนาและการนำผลิตภัณฑ์ใหม่ๆ เข้าสู่ตลาด
เพื่อให้มีความหลากหลายมากยิ่งขึ้น ทั้งในด้านขนาด สี และรูปแบบของกระเบื้องหลังคา
รวมทั้งประเภทของกระเบื้องหลังคา เพื่อตอบสนองผู้บริโภคที่ต้องการความหลากหลาย
และความโดดเด่นเฉพาะตัวมากยิ่งขึ้น ในขณะเดียวกัน
อุปสงค์รวมยังคงมีแนวโน้มขยายตัวอย่างต่อเนื่องตามความต้องการที่อยู่อาศัยของผู้บริโภคและภาคธุรกิจอสังหาริมทรัพย์ที่ยังคงมีการเติบโตอยู่

บริษัทเชื่อมั่นว่าอุปสงค์รวมในประเทศส่วนใหญ่ยังคงเป็นผลิตภัณฑ์กระเบื้องหลังคาไฟเบอร์ซีเมนต์เป็นหลัก
เนื่องจากความคุ้นเคยในตัวผลิตภัณฑ์ซึ่งมีอยู่ในตลาดมายาวนานกว่า 40 ปี
ราคาที่ย่อมเยาเมื่อเปรียบเทียบกับสินค้าทดแทน และคุณสมบัติเฉพาะที่มีความทนทาน
ความสามารถในการทนความร้อน และน้ำหนักเบา
แต่ผลิตภัณฑ์กระเบื้องหลังคาไฟเบอร์ซีเมนต์ก็น่าจะมีการพัฒนาไปสู่สินค้าที่มีสีสันมากขึ้น
เพื่อทดแทนกระเบื้องหลังคาไฟเบอร์ซีเมนต์สีธรรมชาติซึ่งมีสีขาวอมเทา
ผู้ผลิตในประเทศที่ยังคงสายการผลิตกระเบื้องไฟเบอร์ซีเมนต์ไว้เพื่อรักษาส่วนแบ่งตลาด
ได้หันมาเน้นการตลาดและการสร้างมูลค่าเพิ่มในด้านกระเบื้องไฟเบอร์ซีเมนต์ที่มีสีสันมากยิ่งขึ้น
อย่างไรก็ตาม เนื่องจากตลาดกระเบื้องไฟเบอร์ซีเมนต์เริ่มเข้าใกล้จุดอิ่มตัว
รวมทั้งเริ่มมีสินค้าทดแทนมากขึ้นในตลาด อาทิ แผ่นเหล็กสำหรับหลังคาโรงงานและคลังสินค้า
และกระเบื้องคอนกรีตสำหรับหลังคาบ้านที่อยู่อาศัย
จึงทำให้มูลค่าขายรวมมีแนวโน้มทรงตัวหรือเพิ่มในอัตราที่ไม่สูงนัก

สำหรับผลิตภัณฑ์กระเบื้องหลังคาคอนกรีตนั้น
บริษัทเชื่อมั่นว่าภาวะการแข่งขันมีแนวโน้มรุนแรงมากยิ่งขึ้น
เนื่องจากเป็นตลาดที่มีการขยายตัวอย่างรวดเร็ว
จากการเพิ่มของระดับรายได้ครัวเรือนและโครงการบ้านที่อยู่อาศัยที่นิยมใช้กระเบื้องหลังคาที่มีรูปลักษณ์ทันสมัย
กระเบื้องคอนกรีตจึงมีแนวโน้มเป็นผลิตภัณฑ์ทดแทนกระเบื้องหลังคา
ไฟเบอร์ซีเมนต์อย่างค่อยเป็นค่อยไปในอนาคต

สำหรับการแข่งขันในผลิตภัณฑ์ไม้ฝานั้นมีแนวโน้มที่จะสูงขึ้น
เนื่องจากเป็นผลิตภัณฑ์ใหม่ที่ได้รับการตอบรับจากตลาดเป็นอย่างดีโดยเฉพาะในการตบแต่งฝาผนังภายในและภายนอกบ้าน
เพราะมีรูปลักษณ์และคุณสมบัติเสมือนไม้แท้ แต่มีความคงทนกว่า และราคาต่ำ
โดยผู้ผลิตน่าจะหันไปแข่งขันในเชิงการตลาดมากขึ้น อาทิเช่น
การนำผลิตภัณฑ์ไม้ฝาที่ปราศจากส่วนผสมใยหิน (Non-Asbestos) ออกสู่ตลาดผู้บริโภค เป็นต้น

นอกจากนี้การแข่งขันในตลาดบนที่เน้นสีสันและความหนาของกระเบื้องหลังคาไฟเบอร์ซีเมนต์
มีแนวโน้มรุนแรงยิ่งขึ้นตามความนิยมที่เพิ่มขึ้น
ส่งผลให้ผู้ผลิตหลายรายมีแผนไปผลิตกระเบื้องไฟเบอร์ซีเมนต์อื่นๆ ที่เป็นสินค้าใหม่เพิ่มมากขึ้น
โดยบริษัทเองก็มีการผลิตกระเบื้องไฟเบอร์ซีเมนต์สังเคราะห์ (synthetic fiber cement)
ซึ่งเป็นกระเบื้องไฟเบอร์ซีเมนต์ประเภทที่ไม่ใช้ใยหิน (non-asbestos cement tile)
เพื่อตอบสนองความต้องการของตลาดในประเทศและตลาดส่งออกบางประเทศ เช่น ไต้หวัน
ซึ่งยังเป็นตลาดใหญ่ที่นำเข้ากระเบื้องซีเมนต์ไฟเบอร์ไม่ใช้ใยหิน (non-asbestos cement
tile) ดังนั้นแนวโน้มของอุตสาหกรรมน่าจะมีการพัฒนาไปสู่ผลิตภัณฑ์ไฟเบอร์ซีเมนต์อื่นๆ
ที่ไม่ใช้ใยหิน เนื่องจากการที่ผู้บริโภครายได้ปานกลางขึ้นไปของตลาดในประเทศ
เริ่มมีความต้องการใหม่ๆ เกิดขึ้น

3.2.2 ลักษณะลูกค้า กลุ่มลูกค้าเป้าหมาย การจำหน่ายและช่องทางการจำหน่าย

บริษัทมีการจำหน่ายสินค้าทั้งตลาดในประเทศและตลาดต่างประเทศ
โดยรายได้จากการขายภายในประเทศมี
สัดส่วนประมาณร้อยละ 96 ของยอดขายรวม ในปี 2547 และร้อยละ 95 ในปี 2548
โดยภาคตะวันออกเฉียงเหนือ กรุงเทพมหานครและปริมณฑล และภาคเหนือ
มีสัดส่วนรายได้สูงสุดเป็น 3 อันดับแรก สำหรับในส่วนของตลาดต่างประเทศ
มีสัดส่วนยอดขายประมาณ ร้อยละ 4 ของยอดขายรวม ในปี 2547 และร้อยละ 5 ในปี 2548
โดยตลาดคู่ค้าหลักของบริษัทคือประเทศลาว กัมพูชา พม่าและไต้หวัน

  -------------------- ---------- -------- ---------- -------- ---------- ---------
                       2546                2547                2548       

                       ยอดขาย     สัดส่วน    ยอดขาย     สัดส่วน    ยอดขาย     สัดส่วน
                       (ล้านบาท)            (ล้านบาท)            (ล้านบาท)   

  ตลาดในประเทศ                                                            

  กรุงเทพฯ และ ปริมณฑล   292        16%      365        18%      392        20%

  ภาคกลาง              230        13%      253        13%      308        15%

  ภาคตะวันออกเฉียงเหนือ   467        26%      466        23%      440        22%

  ภาคเหนือ              412        23%      406        20%      369        18%

  ภาคใต้                184        10%      234        12%      195        10%

  ภาคตะวันออก           84         5%       88         4%       98         5%

  ภาคตะวันตก            94         5%       102        5%       101        5%

  รวมในประเทศ          1,763      98%      1,913      96%      1,903      95%

  ตลาดต่างประเทศ                                                           

  ไต้หวัน                12         1%       23         1%       21         1%

  ลาว                  1          0%       7          0%       27         2%

  กัมพูชา                1          0%       25         1%       24         1%

  พม่า                  21         1%       25         1%       21         1%

  จีน                   0          0%       1          0%       5          0%

  รวมต่างประเทศ         35         2%       81         4%       98         5%

  รวม                  1,798      100%     1,994      100%     2,001      100%
  -------------------- ---------- -------- ---------- -------- ---------- ---------

ในปี 2547 และปี 2548 รายได้จากการขายสินค้ารวมของตลาดในประเทศมีมูลค่า 1,913
ล้านบาท และ 1,903 ล้านบาท ตามลำดับ ซึ่งลูกค้าของบริษัทแบ่งออกเป็น 2 กลุ่มหลัก
ได้แก่ลูกค้าที่เป็นตัวแทนจำหน่ายในประเทศ และกลุ่มลูกค้าโครงการบ้านจัดสรร โดยในปี 2548
รายได้จากการขายสินค้าจากลูกค้าตัวแทนจำหน่ายและลูกค้าโครงการบ้านจัดสรรคิดเป็นสัดส่วนประมาณร้อยละ
89.7 และร้อยละ 5.4 ของรายได้จากการขายสินค้ารวม ตามลำดับ
โดยส่วนที่เหลืออีกประมาณร้อยละ 4.9 เป็นรายได้จากการขายสินค้าให้ลูกค้าในต่างประเทศ
ทั้งนี้บริษัทมิได้มีการขายสินค้าให้กับลูกค้ารายใดรายหนึ่งหรือกลุ่มใดกลุ่มหนึ่งเกินกว่าร้อยละ 30
ของรายได้จากการขายสินค้ารวม ซึ่งเห็นได้จากการที่ลูกค้ารายใหญ่ 10
รายแรกของบริษัทมีสัดส่วนโดยรวมคิดเป็นร้อยละ 18.2 ของรายได้จากการขายสินค้าในปี 2548

ตัวแทนจำหน่ายในประเทศส่วนใหญ่เป็นร้านค้าวัสดุก่อสร้างตามอำเภอใหญ่ๆ ในแต่ละจังหวัด
และเป็นลูกค้าที่มีความสัมพันธ์อันดีกับบริษัทมายาวนาน โดยเฉลี่ยมากกว่า 5 ปี
ลูกค้าในกลุ่มนี้จะซื้อผลิตภัณฑ์ทุกกลุ่มของบริษัทไม่ว่าจะเป็น กระเบื้องหลังคา ไม้ฝา
และอุปกรณ์เสริมต่างๆ เพื่อนำไปจำหน่ายให้แก่ลูกค้ารายย่อยของตนต่อไป
บริษัทให้ความสำคัญแก่ลูกค้าที่เป็นตัวแทนจำหน่ายมากที่สุดโดยบริษัทได้จัดทีมพนักงานขายและการตลาด
เพื่อให้สามารถเข้าถึงตัวแทนจำหน่ายของบริษัทซึ่งมีอยู่กว่า 600 ราย ทั่วประเทศ
นอกจากนี้แล้วบริษัทยังมีฝ่ายบริการลูกค้าที่จะทำการโทรศัพท์หาลูกค้าการแต่ละรายในตอนเช้า
(Morning Call) เพื่อตรวจสอบความต้องการในการสั่งซื้อแต่ละวันของลูกค้า
ซึ่งนอกจากจะเป็นการเพิ่มยอดสั่งซื้อแล้ว
ยังช่วยให้สามารถควบคุมการจัดส่งสินค้าให้รวดเร็วยิ่งขึ้นอีกด้วย

สำหรับกลุ่มลูกค้าโครงการซึ่งได้แก่โครงการบ้านจัดสรรต่างๆ ในเขตกรุงเทพมหานครและปริมณฑล
ลูกค้ากลุ่มนี้จัดเป็นลูกค้ากลุ่มที่มีความสำคัญในการเพิ่มปริมาณขายและการสร้างการยอมรับให้แก่ผลิตภัณฑ์
หรือ Project Reference
ดังนั้นบริษัทจึงได้มีการจัดตั้งทีมการตลาดและพนักงานขายเพื่อดูแลลูกค้ากลุ่มนี้โดยเฉพาะ
เนื่องจากสินค้าที่ลูกค้าโครงการสั่งซื้อไปจะถูกนำไปใช้ติดตั้งกับตัวบ้านทันที
ทั้งยังเป็นกลุ่มที่ใช้กระเบื้องหลังคาที่มีความสวยงามและราคาแพง เช่น กระเบื้องคอนกรีตสีพิเศษ
สีพรีเมี่ยม สีเมทัลลิค เป็นต้น ซึ่งช่วยในการประชาสัมพันธ์บริษัทได้เป็นอย่างดี ในปี 2548
รายได้จากลูกค้าโครงการคิดเป็นสัดส่วนประมาณร้อยละ 5.4
ของรายได้จากการขายสินค้าทั้งหมดของบริษัท อย่างไรก็ดี
บริษัทมีเป้าหมายที่จะเพิ่มสัดส่วนของรายได้จากลูกค้ากลุ่มนี้ให้มากขึ้นในอนาคต

สำหรับตลาดต่างประเทศ บริษัทมีการจำหน่ายสินค้าให้ลูกค้าในประเทศเพื่อนบ้าน ได้แก่ กัมพูชา
พม่า และลาว โดยการจัดส่งมีทั้งทางรถบรรทุกเช่นเดียวกับที่ส่งให้ตัวแทนจำหน่ายทั่วประเทศ
และทางเรือสำหรับการส่งออกไปไต้หวัน
โดยสินค้าที่จำหน่ายส่วนมากจะเป็นกระเบื้องไฟเบอร์ซีเมนต์ เนื่องจากเป็นผลิตภัณฑ์ที่มีราคาถูก
น้ำหนักเบา และมีคุณสมบัติเฉพาะในด้านความทนทานและการป้องกันความร้อน ทั้งนี้ในปี 2548
รายได้จากลูกค้าต่างประเทศคิดเป็นประมาณร้อยละ 4.9
ของรายได้จากการขายสินค้ารวมของบริษัท เหตุผลที่สัดส่วนการส่งออกอยู่ในระดับต่ำ
เนื่องจากในช่วงที่ผ่านมาบริษัทมีการใช้อัตราเต็มกำลังผลิต
บริษัทจึงมิได้มีการเน้นสร้างตลาดส่งออกอย่างจริงจัง อย่างไรก็ดี
ในอนาคตภายหลังการขยายกำลังการผลิตบริษัทมีแผนการเพิ่มการส่งออกเพื่อขยายฐานรายได้

3.2.3 กลยุทธ์ในการแข่งขัน

บริษัทมีกลยุทธ์ในการแข่งขันดังต่อไปนี้

1. การให้บริการที่เป็นที่พึงพอใจแก่ลูกค้าทุกกลุ่ม

บริษัทมีการจัดทีมงานการตลาดเพื่อไปพบปะและสอบถามความต้องการของลูกค้า
เพื่อที่จะทราบถึงปัญหาของลูกค้าและสามารถแก้ไขได้อย่างถูกต้อง นอกจากนี้
บริษัทยังมีการจัดการอบรมและพัฒนาให้กับบุคลากรของลูกค้า เช่น
การจัดอบรมช่างและพัฒนาประจำร้านค้าและพนักงานขายหน้าร้านอย่างสม่ำเสมอ
เพื่อให้ลูกค้าสามารถเข้าใจถึงผลิตภัณฑ์ของบริษัทรวมทั้งเทคนิควิธีการติดตั้งที่ถูกต้อง
ซึ่งจะช่วยให้ตัวแทนจำหน่ายสามารถเสนอขายผลิตภัณฑ์ของบริษัทได้มากขึ้น นอกจากนี้
บริษัทจะจัดตั้งระบบสั่งซื้อผ่านอินเตอร์เน็ท (Web Sale) และจะนำระบบ Call Center
เข้ามาใช้เพื่ออำนวยความสะดวกและเพิ่มความรวดเร็วให้แก่ลูกค้าในการสั่งซื้อและตรวจสอบข้อมูลของลูกค้า
ซึ่งขณะนี้อยู่ในระหว่างดำเนินการคาดว่าจะเริ่มดำเนินการประมาณไตรมาสที่ 2 ปี 2549

2. การบริการขนส่งสินค้าให้ตรงต่อเวลาอย่างมีประสิทธิภาพ

การบริการส่งมอบสินค้าอย่างมีประสิทธิภาพ ตรงต่อเวลา
และถูกต้องตามความต้องการของลูกค้าเป็นปัจจัยสำคัญปัจจัยหนึ่งที่ทำให้ลูกค้ามีความพึงพอใจและยึดมั่นต่อผลิตภัณฑ์ของบริษัท
เนื่องจากลูกค้าสามารถควบคุมต้นทุนค่าใช้จ่าย และวางแผนการเก็บสินค้าคงคลังได้อย่างเป็นระบบ
ทั้งนี้ บริษัทมีนโยบายส่งมอบสินค้าให้ถึงมือลูกค้าภายใน 24 ชั่วโมง นับจากเวลาที่ได้รับคำสั่งซื้อ
ยกเว้นกรณีระยะทางไกลหรือกรณีได้รับคำสั่งซื้อหลังเที่ยงวัน
และเพื่อให้วัตถุประสงค์ดังกล่าวมีการดำเนินการอย่างเป็นรูปธรรม
บริษัทได้ปรับปรุงระบบจัดส่งสินค้าทั้งระบบให้มีความเชื่อมโยงกันอย่างต่อเนื่อง นับจากการผลิต
การเก็บสินค้าเข้าคลังสินค้า และการบริการลูกค้า ซึ่งรวมถึงการรับคำสั่งซื้อจากลูกค้า
การขนย้ายสินค้าจากคลังสินค้าเข้ารถบรรทุก และการวางแผนการจ่ายสินค้าให้ถึงมือลูกค้าตรงเวลา

3. การพัฒนาและนำผลิตภัณฑ์ใหม่ๆ ออกสู่ตลาดอย่างต่อเนื่อง

บริษัทมีนโยบายที่จะพัฒนาและนำเสนอผลิตภัณฑ์ใหม่ๆ
ออกสู่ตลาดเพื่อตอบสนองต่อความต้องการของลูกค้าและผู้บริโภค ไม่ว่าจะเป็นกระเบื้องหลังคา
ไม้ฝา หรืออุปกรณ์ติดตั้งต่างๆ เพื่อเป็นทางเลือกให้แก่ผู้บริโภค เช่น
การพัฒนาสินค้าในกลุ่มไม้ฝาสังเคราะห์พร้อมอุปกรณ์ติดตั้ง เช่น ไม้ระแนง ไม้เชิงชาย
รวมทั้งการพัฒนาคุณภาพกระเบื้องสีให้มีความหลากหลาย เช่น กระเบื้องคอนกรีตสีเมทัลลิค
และการพัฒนารูปแบบกระเบื้องหลังคา เช่น กระเบื้องคอนกรีตแผ่นเรียบรุ่นอดามัส
หรือการพัฒนาเทคโนโลยีใหม่ๆ เช่น กระเบื้องหลังคาไม่ใช้ใยหินภายใต้ชื่อ ‘เจียระไน’ เป็นต้น

4. การรักษาระดับราคาของสินค้าให้อยู่ในฐานะที่แข่งขันได้

บริษัทมีนโยบายในการกำหนดราคาผลิตภัณฑ์และค่าบริการที่ทัดเทียมกับคู่แข่งในตลาดโดยเน้นคุณภาพบนความหลากหลายของผลิตภัณฑ์
รวมทั้งการบริการเพื่อสร้างความแตกต่างที่ดีกว่า ทั้งนี้ บริษัทไม่มีนโยบายการตัดราคา
ซึ่งในการนำเสนอราคา บริษัทจะกำหนดราคามาตรฐานและการให้ส่วนลดที่เหมาะสม
โดยโครงสร้างส่วนลดขึ้นอยู่กับกลุ่มลูกค้าและเป้าหมายการขายเป็นสำคัญ ทั้งนี้
ในสภาวะราคานํ้ามันลอยตัวและราคาวัตถุดิบที่ยังคงปรับตัวสูงขึ้นอย่างต่อเนื่อง
บริษัทมีนโยบายบริหารส่วนลดการค้า ซึ่งเป็นส่วนลดจากราคาขายมาตรฐาน
ให้อยู่ในระดับที่เหมาะสมและทัดเทียมกับคู่แข่ง เพื่อรักษาอัตรากำไรขั้นต้นของบริษัท

5. การพัฒนาช่องทางการจัดจำหน่าย

ปัจจุบัน บริษัทมีตัวแทนจำหน่ายมากกว่า 600 รายทั่วประเทศ
ซึ่งเป็นช่องทางการจัดจำหน่ายที่มีความเข้มแข็ง
อย่างไรก็ตามบริษัทก็มีนโยบายขยายช่องทางการจัดจำหน่ายใหม่ๆ
ไปยังกลุ่มลูกค้าโครงการที่อยู่อาศัยทั้งภาครัฐและภาคเอกชน
ซึ่งในอดีตบริษัทมียอดขายจากกลุ่มลูกค้านี้ไม่มากนัก
โดยบริษัทได้มีการแนะนำผลิตภัณฑ์ให้กับกลุ่มบริษัทสถาปนิกและเจ้าของโครงการ
เพื่อให้ทราบถึงผลิตภัณฑ์ของบริษัท และเพื่อเป็นทางเลือกให้กับสถาปนิกในการออกแบบอาคาร
ตลอดจนกำหนดชนิดสินค้าในแบบให้ลูกค้าต่อไป
รวมทั้งการขยายการจัดจำหน่ายไปยังประเทศเพื่อนบ้าน ซึ่งได้แก่ ลาว กัมพูชา และพม่า

3.3 การจัดหาผลิตภัณฑ์หรือบริการ

3.3.1 การผลิต

ปัจจุบัน บริษัทมีโรงงานผลิตกระเบื้องหลังคา 1 แห่ง บนเนื้อที่กว่า 147 ไร่ ตั้งอยู่ที่อำเภอเมือง
จังหวัดสระบุรี โดยในปี 2547 บริษัทมีกำลังการผลิตกระเบื้องไฟเบอร์ซีเมนต์รวม 253,000
ตันต่อปี กระเบื้องคอนกรีตรวม 148,500 ตันต่อปี และไม้ฝา 35,000 ตันต่อปี
บริษัทมีแผนที่จะเพิ่มสายการผลิตสำหรับ กระเบื้องคอนกรีต และ ไม้ฝา
โดยคาดว่าการก่อสร้างและติดตั้งเครื่องจักรจะเสร็จประมาณไตรมาส 3 ปี 2549 และ ไตรมาส 4
ปี 2549 ตามลำดับ ทั้งนี้
กำลังการผลิตและอัตราการใช้กำลังการผลิตแบ่งตามสายผลิตภัณฑ์ระหว่างปี 2546 - 2548
สามารถสรุปได้ ดังนี้

  -------------------------- ------------- --------------- ---------------
                             ปี 2546        ปี 2547          ปี 2548

  กระเบื้องไฟเบอร์ซีเมนต์ (FC)                                  

  กำลังการผลิต (ตันต่อปี) *       262,000       253,000         253,000

  ผลิตได้จริง (ตัน)              225,393       250,761         251,513

  อัตราการใช้กำลังการผลิต        86%           99%             99%

  กระเบื้องคอนกรีต (CT)                                       

  กำลังการผลิต (ตันต่อปี) **      108,000       135,000         148,500

  ผลิตได้จริง (ตัน) ***          135,295       169,199         181,460

  อัตราการใช้กำลังการผลิต        125%          125%            122%

  ไม้ฝา (DSB)                                               

  กำลังการผลิต (ตันต่อปี) *       18,000        27,000          35,000

  ผลิตได้จริง (ตัน)              13,145        24,283          32,465

  อัตราการใช้กำลังการผลิต        73%           90%             93%

  ผลิตภัณฑ์เจียระไน                                            

  กำลังการผลิต (ตันต่อปี) *       -             -               9,000

  ผลิตได้จริง (ตัน)              -             -               2,247

  อัตราการใช้กำลังการผลิต        -             -               25%
  -------------------------- ------------- --------------- ---------------

* กำลังการผลิตกระเบื้องไฟเบอร์ซีเมนต์ และไม้ฝา คิดจาก จำนวนวันดำเนินการเฉลี่ยที่ 26
วันต่อเดือน 12 เดือนต่อปี 24 ชั่วโมงการทำงาน ต่อวัน ทั้งนี้
กำลังการที่ผลิตที่ลดลงของกระเบื้องไฟเบอร์ซีเมนต์
มีสาเหตุมาจากการใช้เครื่องจักรในการผลิตไม้ฝาเพิ่มมากขึ้น
ทำให้ชั่วโมงในการผลิตกระเบื้องไฟเบอร์ซีเมนต์ลดลง
เนื่องจากเครื่องจักรที่ใช้ผลิตกระเบื้องไฟเบอร์ซีเมนต์กับไม้ฝาเป็นเครื่องจักรเครื่องเดียวกัน
และในปี 2548 ได้ทำการปรับปรุงเครื่องจักรสำหรับผลิตไม้ฝาทำให้กำลังการผลิตเพิ่มขึ้น 8,000
ตันต่อปี

** กำลังการผลิตกระเบื้องคอนกรีต คิดจาก จำนวนวันดำเนินการเฉลี่ยที่ 22 วันต่อเดือน, 12
เดือนต่อปี, 8 ชั่วโมงการทำงาน ต่อวัน ในปี 2548
ได้ทำการซื้ออลูมิเนียมพาเลทและปรับปรุงเครื่องจักรเพื่อเพิ่มกำลังการผลิตทำให้กำลังการผลิตเพิ่มขึ้น
10%

*** กำลังการผลิต คิดจากการจัดการด้านโครงสร้างกำลังผลิตวันทำงานปกติ (จันทร์-ศุกร์ เวลา
08.00-16.00) ในขณะที่ กำลังการผลิตจริง คิดจากการทำงานล่วงเวลา หรือ
การเพิ่มการทำงานวันเสาร์ (เวลาทำงานล่วงเวลา 16.00-18.00)

ในปัจจุบัน บริษัทใช้นบายการผลิตเต็มกำลังการผลิต เพื่อรักษาระดับการผลิตให้สม่ำเสมอตลอดทั้งปี
รวมทั้งเพื่อทำให้เกิดการประหยัดต้นทุนการผลิต (Economy of Scale)
และเป็นการทำสต๊อกสำหรับช่วงที่มียอดขายสูงกว่าปริมาณกำลังการผลิตที่มี

3.3.2 การจัดหาวัตถุดิบ

วัตถุดิบหลักที่ใช้ในกระบวนการผลิตสำหรับผลิตภัณฑ์ของบริษัท สามารถแบ่งออกได้เป็น 3 ชนิด ได้แก่
ปูนซีเมนต์ ใยหิน และสี

ปูนซีเมนต์ปอร์ตแลนด์

ปูนซีเมนต์ปอร์ตแลนด์เป็นวัตถุดิบหลักในการผลิตสำหรับผลิตภัณฑ์ทุกชนิดของบริษัท
โดยคิดเป็นประมาณร้อยละ 46.10 และ ร้อยละ 42.19 ของต้นทุนวัตถุดิบของบริษัทในปี 2547
และปี 2548 ตามลำดับ ทั้งนี้ นับตั้งแต่ในช่วงปี 2544 ถึง 2548
แนวโน้มราคาซื้อเฉลี่ยปูนซีเมนต์มีการเปลี่ยนแปลงดังนี้

ดัชนีราคาซื้อปูนซีเมนต์ปอร์ตแลนด์เฉลี่ย

  -----------------------------------------------------------------------
  []

  -----------------------------------------------------------------------

ในอดีตที่ผ่านมาจนถึงต้นปี 2548 บริษัทจัดซื้อปูนซีเมนต์ปอร์ตแลนด์จากผู้ผลิตหลักเพียงรายเดียว
ซึ่งมีที่ตั้งอยู่ในบริเวณใกล้เคียงกับโรงงานของบริษัท
ทำให้บริษัทสามารถเก็บปูนซีเมนต์ไว้ในไซโลหรือคลังเก็บวัตถุดิบเพื่อรอการผลิตเป็นระยะเวลาเพียง
1 วันเท่านั้น เนื่องจากมีรถบรรทุกปูนนำปูนซีเมนต์มาส่งยังโรงงานของบริษัททุกวัน
ซึ่งช่วยให้บริษัทประหยัดเงินทุนหมุนเวียนเพื่อใช้ในการเก็บวัตถุดิบได้เป็นอย่างดี ทั้งนี้
บริษัทซื้อปูนซีเมนต์ด้วยเงินสดเพื่อให้ได้รับส่วนลดการค้า
โดยราคาของปูนซีเมนต์ที่บริษัทซื้อเป็นราคาตลาด
แม้ว่าบริษัทไม่เคยประสบปัญหาการขาดแคลนปูนซีเมนต์แต่อย่างใด
บริษัทได้เริ่มซื้อปูนซีเมนต์จากผู้ขายรายอื่นเพิ่มเติมอีก 1 ราย นับตั้งแต่เดือนมกราคม 2548
เพื่อลดความเสี่ยงที่จะขาดแคลนวัตถุดิบที่ใช้ในการผลิตในอนาคต

ใยหิน

ใยหินเป็นวัตถุดิบที่ได้มาจากแร่หินแล้วนำมาผ่านกรรมวิธีจนมีลักษณะเป็นปุยใยเหนียว
มีคุณสมบัติทนความร้อนสูง มีความเหนียวสูง ไม่ผุกร่อน
และใช้เป็นตัวเสริมกำลังของคอนกรีตในกระเบื้อง
ซึ่งโดยคุณสมบัติแล้วจะสามารถผสมปูนได้สนิทดีกว่าเหล็ก ปัจจุบัน
ใยหินเป็นวัตถุดิบที่สำคัญที่ใช้ในการผลิตกระเบื้องไฟเบอร์ซีเมนต์และไม้ฝา รวมทั้งการผลิตสินค้าอื่น
เช่น ผ้าห้ามล้อ และผ้าคลัชรถยนต์ เป็นต้น ในปี 2547 และ 2548
ต้นทุนค่าใยหินของบริษัทคิดเป็นร้อยละ 30.61 และ ร้อยละ 32.52 ของต้นทุนวัตถุดิบของบริษัท
ตามลำดับ ทั้งนี้ นับตั้งแต่ในช่วงปี 2544 ถึง 2548
แนวโน้มราคาซื้อเฉลี่ยใยหินมีการเปลี่ยนแปลงดังนี้

ดัชนีราคาซื้อใยหินเฉลี่ย

  -----------------------------------------------------------------------
  []

  -----------------------------------------------------------------------

โดยวัตถุดิบชนิดนี้เป็นวัตถุดิบที่จำเป็นต้องนำเข้าจากต่างประเทศโดยประเทศที่มีการส่งออกใยหินในปัจจุบันได้แก่
แคนาดา บราซิล ซิมบับเว และรัสเซีย เป็นต้น ทั้งนี้ การที่ผู้ผลิตใยหินมีเพียงไม่กี่ประเทศ
และใยหินที่มาจากแต่ละประเทศต่างมีคุณภาพและราคาแตกต่างกัน
การสั่งซื้อจึงต้องมีการวางแผนทั้งเป็นรายปีและรายไตรมาสเพื่อให้สอดคล้องกับแผนการผลิตในแต่ละช่วงของบริษัท
ดังนั้นบริษัทจึงต้องมีการเก็บวัตถุดิบชนิดนี้ไว้ในคลังเป็นเวลาค่อนข้างนานเมื่อเทียบกับวัตถุดิบชนิดอื่นๆ
กล่าวคือเฉลี่ยประมาณ 2 เดือน
โดยบริษัทจะมีการยืนยันยอดการสั่งซื้อและราคากับผู้จำหน่ายใยหินแต่ละรายในทุกๆ ไตรมาส
โดยบริษัทมีการสั่งซื้อใยหินจากผู้จัดจำหน่ายรวม 8 ราย ในปี 2548 อนึ่ง
ภาวะราคาใยหินโลกขึ้นกับภาวะราคาน้ำมันเป็นสำคัญ
เนื่องจากน้ำมันเป็นองค์ประกอบสำคัญของต้นทุนการผลิตและต้นทุนค่าขนส่งจากเหมืองไปยังท่าเรือเพื่อการส่งออก

สีน้ำ

วัตถุดิบชนิดนี้นับวันจะยิ่งมีความสำคัญต่อบริษัทมากขึ้นเรื่อยๆ
เนื่องจากบริษัทมีการใช้สีในปริมาณที่มากขึ้นทุกปีจากการที่บริษัทพยายามผลักดันสินค้าประเภทกระเบื้องสีออกสู่ตลาดมากยิ่งขึ้น
ต้นทุนค่าสีคิดเป็นร้อยละ 9.99 และ ร้อยละ 9.70 ของต้นทุนวัตถุดิบของบริษัทในปี 2547 และ
2548 ตามลำดับ บริษัทมีผู้จัดจำหน่ายสีน้ำที่เป็นคู่ค้าในปัจจุบัน 3 ราย
โดยมีปริมาณการสั่งซื้อจากแต่ละรายใกล้เคียงกัน
ส่วนใหญ่คู่ค้าดังกล่าวจะเป็นตัวแทนจำหน่ายในประเทศของผู้ผลิตสีในต่างประเทศ
บริษัทมีสัญญาสั่งซื้อสีกับผู้ผลิตแต่ละรายเป็นระยะเวลาประมาณ 3 ปี
โดยในสัญญาจะมีการระบุถึงคุณภาพของสี การรับประกันคุณภาพ และราคาของสี
โดยได้มีการกำหนดสาระสำคัญและหน้าที่ความต่อผิดชอบของผู้จำหน่ายสีนํ้าไว้ในสัญญาดังกล่าวไว้อย่างชัดเจน
อาทิเช่น การตั้งราคาแบบคงที่โดยอ้างอิงราคาปัจจุบัน ณ วันที่ทำสัญญา
การกำหนดคุณภาพและคุณสมบัติของสีที่ต้องนำส่งมอบ ขั้นตอนการจัดส่งสี
ตลอดจนวิธีการรับคืนสีนํ้าที่ไม่มีคุณภาพ ซึ่งทางผู้ขายสีนํ้าต้องมีการจัดทำรายงานผลทดสอบ
(Certificate of Analysis) ให้แก่บริษัททุกครั้ง นอกจากนี้
บริษัทคู่ค้ายังต้องรับประกันคุณภาพสีเป็นระยะเวลา 5 ปี อีกด้วย
บริษัทมีการเก็บวัตถุดิบชนิดนี้ในคลังเฉลี่ยประมาณ 30 วัน ทั้งนี้ บริษัทมีสัญญาซื้อขายสีกับผู้ผลิต
โดยมีอายุสัญญา 3 ปี และกำหนดราคาซื้อขายแบบคงที่ตลอดอายุสัญญา
ยกเว้นมีการเปลี่ยนแปลงโดยได้รับความเห็นชอบจากผู้มีอำนาจทั้งสองฝ่าย

สำหรับวัตถุดิบประเภทอื่นๆ ได้แก่ ทราย เยื่อกระดาษ และอื่นๆ
ซึ่งคิดเป็นต้นทุนรวมกันประมาณร้อยละ 13.30 และ ร้อยละ 15.59 ของต้นทุนวัตถุดิบในปี 2547
และ 2548 ตามลำดับ บริษัทมีการกระจายความเสี่ยงโดยสั่งซื้อจากผู้ค้าหลายรายในประเทศ
โดยได้เครดิตทางการค้าเฉลี่ย 30-60 วัน

ตารางต่อไปนี้ แสดงมูลค่าและสัดส่วนของต้นทุนวัตถุดิบ

  -------------- --------- --------- --------- --------- --------- ---------
                 ปี 2546              ปี 2547              ปี 2548    

                 ล้านบาท    ร้อยละ     ล้านบาท    ร้อยละ     ล้านบาท    ร้อยละ

  ปูนซีเมนต์        323.23    43.60     415.08    46.10     398.57    42.19

  ใยหิน           255.66    34.49     275.55    30.61     307.22    32.52

  สีน้ำ            73.32     9.89      89.95     9.99      91.60     9.70

  ทราย           24.25     3.27      31.41     3.49      34.85     3.69

  เยื่อกระดาษ      5.90      0.80      7.46      0.83      12.74     1.35

  อื่นๆ            58.97     7.95      80.88     8.98      99.69     10.55

  รวมต้นทุนวัตถุดิบ   741.33    100.00    900.33    100.00    944.67    100.00
  -------------- --------- --------- --------- --------- --------- ---------

ตารางต่อไปนี้
แสดงสัดส่วนตามมูลค่าต้นทุนในการผลิตของวัตถุดิบที่สั่งซื้อในประเทศและที่สั่งซื้อจากต่างประเทศ

  -------------- --------- --------- --------- --------- --------- ---------
                 ปี 2546              ปี 2547              ปี 2548    

                 ล้านบาท    ร้อยละ     ล้านบาท    ร้อยละ     ล้านบาท    ร้อยละ

  ในประเทศ       477.20    64.37     610.81    67.84     618.29    65.45

  ต่างประเทศ      264.13    35.63     289.52    32.16     326.38    34.55

  รวมต้นทุนวัตถุดิบ   741.33    100.00    900.33    100.00    944.67    100.00
  -------------- --------- --------- --------- --------- --------- ---------

3.3.3 สภาพปัญหาเกี่ยวกับวัตถุดิบ

ที่ผ่านมานั้น บริษัทไม่เคยประสบปัญหาเรื่องการขาดแคลนวัตถุดิบที่ใช้ในการผลิต ทั้งนี้
เนื่องจากบริษัทมีการวางแผนในการสั่งซื้อเป็นอย่างดี
ทั้งยังมีการสั่งซื้อวัตถุดิบจากผู้ค้าหลายรายสำหรับวัตถุดิบแต่ละประเภท นอกจากนี้
การที่บริษัทมีวงเงินสินเชื่อหมุนเวียนที่สูงอย่างเพียงพอและมีความสัมพันธ์อันดีกับคู่ค้าอย่างยาวนาน
ทำให้บริษัทได้รับความเชื่อถือจากผู้ขายวัตถุดิบเป็นอย่างดี

สำหรับปูนซีเมนต์ปอร์ตแลนด์นั้น
สัดส่วนมูลค่าการซื้อปูนซีเมนต์เทียบกับต้นทุนที่ใช้ในการผลิตทั้งหมดของบริษัทในปี 2548
อยู่ในระดับสูงถึงประมาณร้อยละ 42.19 อย่างไรก็ดี
บริษัทไม่มีนโยบายทำสัญญาการซื้อขายระยะยาวกับผู้ผลิตดังกล่าว
เนื่องจากบริษัทต้องการความคล่องตัวที่จะสามารถหันไปเลือกซื้อจากผู้ผลิตปูนซีเมนต์รายอื่นได้
ซึ่งคาดว่าไม่น่าจะมีปัญหาแต่อย่างใด
เนื่องจากบริษัทจัดซื้อปูนซีเมนต์เป็นเงินสดและมีปริมาณการสั่งซื้อเป็นจำนวนมากในแต่ละปี
ผู้ผลิตปูนซีเมนต์ทุกรายในประเทศจึงมีความยินดีที่จะเป็นคู่ค้าของบริษัท
อย่างไรก็ตามในด้านของราคาซื้อขายแล้ว
บริษัทจำเป็นต้องรับความเสี่ยงในเรื่องความผันผวนของราคาปูนซีเมนต์ในประเทศ
ซึ่งได้มีการปรับตัวเพิ่มขึ้นเรื่อยๆ ในช่วง 10 ปีที่ผ่านมา สำหรับราคาของวัตถุดิบอื่นๆ นั้น
บริษัทไม่ค่อยประสบปัญหาในด้านความผันผวนของราคาเท่าใดนัก

ดัชนีผลิตภัณฑ์ซีเมนต์

  -----------------------------------------------------------------------
  []

  -----------------------------------------------------------------------

ที่มา : กองดัชนีเศรษฐกิจการค้า กรมเศรษฐกิจการพาณิชย์

รวบรวมโดย : ส่วนข้อมูลที่อยู่อาศัย ฝ่ายวิชาการและศูนย์ข้อมูลที่อยู่อาศัย
ธนาคารอาคารสงเคราะห์

3.3.4 ผลกระทบต่อสิ่งแวดล้อม

บริษัทปฏิบัติตามข้อกำหนดของหน่วยงานภาครัฐที่กำกับดูแลเรื่องผลกระทบต่อสิ่งแวดล้อมอย่างเคร่งครัด
ซึ่งรวมถึงกระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงสาธารณสุข
และกระทรวงมหาดไทย ซึ่งมีการตรวจสอบบริษัทเป็นประจำ โดยในระยะ 3 ปี ที่ผ่านมา
บริษัทสามารถปฏิบัติตามข้อกำหนดของทุกหน่วยงานที่กำกับดูแล ไม่มีประวัติการกระทำผิด
อันจะทำให้มีผลกระทบต่อสิ่งแวดล้อม

ทั้งนี้ในประเด็นเรื่องการใช้ใยหิน บริษัทปฏิบัติตามประกาศกระทรวงมหาดไทย เรื่อง
ความปลอดภัยในการทำงานเกี่ยวกับภาวะแวดล้อม
ซึ่งกำหนดความเข้มข้นของใยหินในบรรยากาศของการทำงานโดยเฉลี่ยไม่เกินกว่า 5 เส้นใย /
อากาศ 1 ลูกบาศก์เซนติเมตร และประกาศแนบท้ายใบอนุญาตประกอบกิจการโรงงาน (ร.ง.4)
ซึ่งกำหนดความเข้มข้นของใยหินในบรรยากาศของการทำงานโดยเฉลี่ยไม่เกินกว่า 2 เส้นใย /
อากาศ 1 ลูกบาศก์เซนติเมตร

ผลการตรวจวัดความเข้มข้นของใยหินจำนวน 6 จุด เมื่อวันที่ 20 พฤจิกายน 2547

  --------------------- -------------------------------------------------
  หน้าที่/บริเวณ            ปริมาณความเข้มข้นของฝุ่นแร่ใยหิน (Asbestos)

                        จำนวนเส้นใยต่อบรรยากาศหนึ่งลูกบาศก์เซนติเมตร (Fiber/cc)

  ขัดครอบกระเบื้อง         0.43

  ขัดแบบ                 0.13

  คัดแยกเกรด R           0.17

  คัดแยกเกรด R           0.15

  ที่ขึ้นใยหิน               0.18

  ทำความสะอาดคลังใยหิน    0.14
  --------------------- -------------------------------------------------

ทั้งนี้ ผลการตรวจวัดความเข้มข้นของใยหินจาก 6 จุดในบริเวณโรงงานเมื่อวันที่ 20 พฤศจิกายน
2547 ปรากฎว่าบริษัทสามารถปฏิบัติตามเกณฑ์มาตรฐานของกระทรวงมหาดไทยได้ทั้ง 6 จุด

สำหรับในด้านการบำบัดน้ำเสีย บริษัทได้ทำการติดตั้งระบบบำบัดน้ำเสียเพิ่มเติมในปี 2548
เพื่อใช้ในการบำบัดน้ำที่ผ่านกระบวนการก่อนปล่อยออกสู่ภายนอก

ส่วนในด้านการลดมลภาวะทางอากาศซึ่งเกิดจากฝุ่นในการตัดกระเบื้องและสารระเหยที่ใช้เคลือบกระเบื้อง
บริษัทได้ทำการติดตั้งระบบกำจัดฝุ่นแบบแห้งและห้องดูดไอสารระเหยในสายการผลิต

การลงทุนเพื่อลดผลกระทบต่อสิ่งแวดล้อมในระยะเวลา 3 ปีที่ผ่านมาดังนี้

  ------------ ---------------------------------------- -----------------
  ปี            รายการ                                   จำนวนเงิน (ล้านบาท)

  2545         -                                        -

  2546         บำบัดอากาศ                                0.50

  2547         บำบัดอากาศ และน้ำเสีย                       0.21

  2548         บำบัดอากาศ และน้ำเสีย                       1.72
  ------------ ---------------------------------------- -----------------